Diari Oficial de la Generalitat Valenciana


Sumari del DOGV 3046, del 30-07-1997 (1997/9230)

ORDRE de 9 de juliol de la Conselleria de Medi Ambient, per la qual es convoquen ajudes per a la realització d'activitats mediambientals.
-----------------------------------------------------------------------------------------------------------------------------------------

### Dades del document

Número de DOGV
:   3046

Data del DOGV
:   30-07-1997

Secció del DOGV
:   CONVENIS I ACTES - CONCESSIÓ DE SUBVENCIONS ADMINISTRATIVES

Número del document
:   1997/9230


Data del document
:   09-07-1997

Organisme emissor
:   Conselleria de Medi Ambient

Tipus de document
:   Ordre

ORDRE de 9 de juliol de la Conselleria de Medi Ambient, per la qual es convoquen ajudes per a la realització d'activitats mediambientals.  
La Constitució espanyola reconeix el dret de tots els ciutadans al gaudi d'un medi ambient adequat per al desenvolupament de la persona, com també la responsabilitat dels poders públics pel que fa a la utilització racional dels recursos naturals a fi de protegir i millorar la qualitat de vida i defensar i restaurar el medi ambient.  
D'altra banda, la Generalitat Valenciana està interessada a desenvolupar una política dirigida a l'adquisició d'hàbits i actituds respectuosos amb el medi ambient, i que contribuïsquen a la millor conservació i protecció d'aquest.  
Al mateix temps, la realització d'activitats que contribuïsquen a la millora del medi natural i a la protecció i gaudi ordenat d'aquest s'ha convertit en objectiu prioritari per a les entitats i associacions ecologistes de la nostra comunitat.  
Valorat, per tant, l'interès social de les activitats mediambientals realitzades per aquestes entitats i associacions ecologistes, i a fi de fer possible la cooperació entre aquestes i la Generalitat Valenciana, la Conselleria de Medi Ambient té el propòsit de donar-los suport establint ajudes per al desenvolupament d'activitats relacionades amb el medi ambient.  
Per això, d'acord amb les atribucions que em confereix l'article 35 de la Llei 5/1983, de 30 de desembre, de Govern Valencià, i l'article 47.3 del text refós de la Llei d'Hisenda Pública Valenciana, aprovat mitjançant el Decret Legislatiu de 26 de juny de 1991,  
ORDENE  
Article 1. Objecte  
Constitueix l'objecte d'aquesta ordre, la convocatòria per a la concessió d'ajudes dirigides a la realització d'activitats mediambientals. Aquestes ajudes seran concedides a càrrec de la línia pressupostària 664, capítol IV, del programa 442.20, fins l'import de 5.700.000 pessetes.  
Article 2. Beneficiaris  
Podran sol·licitar aquestes ajudes les associacions i institucions sense ànim de lucre i grups ecologistes que habitualment desenvolupen activitats relacionades amb el medi ambient, d'acord amb les seues normes fundacionals.  
Article 3. Activitats subvencionades  
Les subvencions es destinaran al finançament de les despeses corrents originades per la realització de programes o activitats durant l'any 1997 que estiguen dirigides a:  
- La formació de la població en general en temes relacionats amb el medi ambient.  
- La realització de xerrades i activitats de difusió de temes mediambientals.  
- L'elaboració de material divulgatiu i informatiu relatiu als programes de formació o a les xerrades i activitats de difusió mediambiental.  
Article 4. Quantia de les subvencions  
El barem establit per a la concessió d'ajudes és el següent:  
\* Per a la realització de programes de formació mediambiental podran concedir-se fins 125.000 pessetes.  
\* Per a la realització de xerrades, col·loquis i altres activitats de difusió mediambiental podran concedir-se fins 75.000 pessetes.  
\* Per a l'elaboració i edició de material divulgatiu i informatiu relatiu als programes de formació o a les xerrades, col·loquis i altres activitats de difusió mediambiental podran concedir-se fins 100.000 pessetes.  
L'import de les ajudes regulades en aquesta ordre no podrà superar, en cap cas, les 200.000 pessetes per projecte subvencionat a cada entitat, ni podrà ser superior al cost de l'activitat que haja de desenvolupar l'entitat beneficiària.  
Article 5. Instàncies i documentació  
Les sol·licituds d'ajuda es presentaran en model normalitzat, segons l'annex I, i s'acompanyaran dels documents següents:  
a) Els qui acrediten la constitució legal de l'entitat o associació, i dels estatuts d'aquestes.  
b) Fotocòpia compulsada del NIF o CIF del sol·licitant.  
c) Autorització de l'entitat sol·licitant a la persona que actua en representació d'aquesta entitat.  
d) Certificat original expedit per la Tresoreria Territorial de la Seguretat Social d'estar al corrent de les obligacions de Seguretat Social o, si s'escau, d'estar-ne exempts, en les formes previstes en l'Ordre de 30 de maig de 1996 (DOGV núm. 2.775, de 21-06-96).  
e) Certificat original expedit per l'Agència Tributària d'estar al corrent de les obligacions fiscals o, si s'escau, d'estar-ne exempts, en les formes previstes en l'Ordre de 30 de maig de 1996 (DOGV núm. 2.775, de 21-06-96).  
f) Imprès d'alta de tercers per a pagaments de la Generalitat Valenciana, segons l'annex II, en el cas de no figurar en el Registre de Tercers de la Conselleria d'Economia, Hisenda i Administració Pública.  
g) Així mateix, hauran de presentar declaració jurada relativa a les ajudes sol·licitades o rebudes per a la mateixa finalitat, de qualsevol altra administració o ens públic o privat, segons l'annex III.  
Article 6. Termini i lloc de presentació  
Les instàncies, juntament amb la documentació requerida en l'article anterior, es presentaran en el termini d'un mes des de l'endemà de la publicació d'aquesta ordre en el Diari Oficial de la Generalitat Valenciana.  
Les sol·licituds de les ajudes aniran dirigides al conseller de Medi Ambient i es presentaran en el Registre General de la Conselleria de Medi Ambient, situat en el carrer de l'Arquitecte Alfaro, número 39, 46923, de València; en els serveis territorials de la Conselleria en les províncies d'Alacant, Castelló i València, i en els centres de l'Oficina d'Informació, Iniciatives i Reclamacions de la Generalitat Valenciana, o per qualsevol dels mitjans establits en l'article 38 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Article 7. Comissió avaluadora  
La selecció de sol·licituds serà realitzada per una comissió, constituïda per un president, que serà el secretari general de la Conselleria de Medi Ambient o la persona en qui delegue, i tres vocals, que seran el cap de servei de la Secretaria General que es designe, el cap del Gabinet d'Estudis i Publicacions, i un tècnic d'aquest gabinet, que actuarà com a secretari d'aquesta.  
Instruïts els tràmits pertinents, aquesta comissió elevarà la corresponent proposta de concessió d'ajudes al conseller de Medi Ambient, la resolució definitiva del qual es publicarà en el Diari Oficial de la Generalitat Valenciana i es notificarà als interessats.  
Article 8. Criteris de valoració  
Com a criteris generals de selecció, a més d'allò que s'estableix en l'article 3, es tindrà en compte:  
1. La viabilitat tècnica i econòmica de l'activitat que s'haja de realitzar.  
2. El grau d'adequació entre la despesa prevista i els objectius perseguits pel projecte.  
3. L'àmbit territorial de l'acció que s'haja de desenvolupar, com també la duració d'aquesta i el nombre de participants.  
4. L'obertura de l'activitat a persones alienes a l'entitat sol·licitant.  
Article 9. Termini de resolució  
Transcorreguts tres mesos des de l'endemà de l'acabament del termini per a la presentació de les sol·licituds sense que hi haja resolució expressa, aquestes s'entendran desestimades.  
Contra la resolució per la qual s'atorguen o es deneguen les ajudes sol·licitades els interessats podran interposar un recurs contenciós administratiu davant el Tribunal Superior de Justícia de la Comunitat Valenciana, en el termini de dos mesos comptadors des de l'endemà de la notificació, d'acord amb el que es disposa en els articles 58 i següents de la Llei Reguladora de la Jurisdicció Contenciosa Administrativa, de 27 de desembre de 1956, amb la comunicació prèvia a aquesta conselleria, d'acord amb el que s'estableix en l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Tot això, sense perjudici que s'utilitze qualsevol altra via que es considere oportuna.  
Article 10. Obligacions dels beneficiaris  
Els beneficiaris quedaran obligats al compliment de les condicions establides en la resolució de concessió de la subvenció. L'incompliment d'aquestes condicions podrà donar lloc a l'anul·lació o reducció dels beneficis concedits i, si s'escau, al reintegrament de les quantitats que corresponguen.  
Article 11. Justificació del pagament  
Per al cobrament de les ajudes, els beneficiaris hauran de presentar una memòria descriptiva de l'activitat desenvolupada acompanyada de les factures i els justificants de pagament corresponents de totes les despeses ocasionades en el desenvolupament de les activitats subvencionades, abans del 15 de novembre de l'exercici corrent.  
Article 12  
En tot allò que no estiga regulat en aquesta ordre caldrà atenir-se al que es disposa en el Decret Legislatiu de 26 de juny de 1991, de la Generalitat Valenciana, pel qual s'aprova el text refós de la Llei d'Hisenda Pública de la Generalitat Valenciana, i en la Llei de la Generalitat Valenciana 4/1996, de 30 de desembre, de Pressuposts per a l'exercici de 1997, i normativa de desplegament.  
DISPOSICIONS FINALS  
Primera  
S'autoritza el secretari general de la Conselleria de Medi Ambient perquè dicte, dins l'àmbit de les seues competències, les resolucions que calguen per a l'aplicació i el desplegament d'aquesta ordre.  
Segona  
Aquesta ordre vigeix des del mateix dia de la publicació en el Diari Oficial de la Generalitat Valenciana.  
València 9 de juliol de 1997  
El conseller de Medi Ambient,  
JOSÉ MANUEL CASTELLÁ ALMIÑANA  
Annex I  
Sol·licitud d'ajudes per a activitats mediambientals  
Ordre de ......... ................  
Sol·licitant  
Denominació de l'organització:  
NIF:  
Número Seguretat Social:  
Adreça:  
Població:  
Codi postal:  
Província:  
Telèfon:  
Representant  
Primer cognom:  
Segon cognom:  
Nom:  
NIF/CIF:  
Adreça:  
Població:  
Codi postal:  
Província:  
En representació de:  
Activitats que s'han de realitzar:  
Pressupost:  
Sol·licite que s'ingresse la quantitat que pertoque en l'entitat bancària següent:  
Banc:  
Sucursal:  
Control:  
Codi bancari:  
Número de compte:  
Conselleria de Medi Ambient  
Annex II  
Intervenció Delegada  
Manteniment de tercers - proveïdors alta en entitat de crèdit  
Nom del proveïdor:  
NIF/CIF:  
Adreça:  
Població:  
Codi postal:  
Denominació compte (titular):  
Denominació entitat financera:  
Codi entitat financera:  
Denominació sucursal, si s'escau:  
Codi de la sucursal:  
Número del compte corrent:  
Declare que són certes les dades indicades més amunt i que identifiquen el compte i l'entitat financera a través dels quals vull rebre els pagaments que en qualitat de proveïdor de la Generalitat Valenciana puguen correspondre.  
Signatura  
Signat:  
En qualitat de:  
Número NIF:  
(Cal que ho emplene l'administració)  
Diligència per a fer constar que ha estat verificada la identitat, legitimació de firma i titularitat del compte.  
València, ........ d ..... de 199......  
El/La  
Signat:  
Annex III  
Subvencions sol·licitades o concedides  
per altres organismes públics o privats  
( ) 1. Subvencions sol·licitades:  
Organisme:  
Concepte:  
( ) 2. Subvencions rebudes:  
Organisme:  
Concepte subvenció:  
Import:  
Data de cobrament:  
Declare que són certes les dades indicades més amunt i que reflecteixen les ajudes sol·licitades o rebudes d'altres organismes públics o privats per al desenvolupament de l'activitat per a la qual se sol·licita l'ajuda.  
Firmat:  
En qualitat de:  
Número DNI:  
Conselleria de Medi Ambient